Un jutjat de Figueres investiga una cinquantena de persones per trucades a l'hotel que va allotjar policia espanyola - Diari de Girona
La Guàrdia Civil està citant a declarar per un presumpte delicte d'odi als titulars dels números de telèfon que haurien amenaçat l'establiment
acn | figueres 13.03.2018 | 14:02
Vehicles de la Guàrdia Civil estacionats a l´aparcament de l´hotel de Figueres ACN
El Jutjat d'Instrucció Número 4 de Figueres ha obert diligències prèvies contra una cinquantena de persones per suposades trucades d'amenaça a l'Hotel Travé, que va allotjar diversos agents de la policia espanyola en el marc del dispositiu pel referèndum de l'1-O. Segons han explicat fonts properes al cas, la Guàrdia Civil està citant a declarar a la comandància de Girona per un presumpte delicte d'odi als titulars del número de telèfon que haurien contactat amb l'establiment entre el 21 de setembre i l'1 d'octubre. L'Associació d'Advocats Voluntaris de Girona s'ha posat a disposició dels afectats per oferir-los defensa per uns fets que consideren que "no haurien de tenir cap tipus de recorregut penal".